Alueiden komitean lausunto aiheesta "Koulutuksen teknologiset, teolliset ja yhteiskunnalliset haasteet: Ensimmäinen mietintö" CdR 299/95



Virallinen lehti nro C 100 , 02/04/1996 s. 0106



Alueiden komitean lausunto aiheesta "Koulutuksen teknologiset, teolliset ja yhteiskunnalliset haasteet: Ensimmäinen mietintö" (96/C 100/21) Alueiden komitea päätti 13. maaliskuuta 1995 Euroopan yhteisön perustamisasiakirjan 198 c artiklan mukaisesti antaa oma-aloitteisen lausunnon edellä mainitusta aiheesta. Asian valmistelusta vastasi valiokunta 6 "Koulutus". Esittelijänä toimi Paul White. Alueiden komitea hyväksyi 9. täysistunnossaan (20. 21. syyskuuta 1995) seuraavan lausunnon. ALUEIDEN KOMITEA, joka Ottaa huomioon kasvua, kilpailukykyä ja työllisyyttä käsittelevän Valkoisen kirjan () ehdotukset, jotka käsiteltävänä oleva tiedonanto pyrkii toteuttamaan luomalla perustan tulevaisuuteen suuntautuvalle koulutuspolitiikalle; Ottaa huomioon alueiden komitean lisälausunnon (CdR 64/94 fin) kasvua, kilpailukykyä ja työllisyyttä käsittelevän Valkoisen kirjan koulutusnäkökohdista, joissa korostetaan järjestörakenteiden sekä koulutusmenetelmien monipuolistamista tehokkaan elinikäisen koulutuksen aikaansaamiseksi; Ottaa huomioon komission Valkoista kirjaa koskevan tiedonannon: "Eurooppalainen sosiaalipolitiikka etenemismalli unionille" ja sitä käsittelevän alueiden komitean lausunnon (CdR 243/94); Ottaa huomioon komission tiedonannon aiheesta "Euroopan tie tietoyhteiskuntaan. Toimintasuunnitelma" ja sitä käsittelevän alueiden komitean lausunnon (CdR 231/94); ja katsoo, Että EU:n paikallisten ja alueellisten viranomaisten toimivallan monimuotoisuutta on syytä korostaa erityisesti läheisyysperiaatetta sovellettaessa, kuten alueiden komitean lausunnossa Euroopan unionia koskevan sopimuksen tarkistamisesta (CdR 136/95) painotetaan; Että ey:n perustamissopimuksen 126 ja 127 artiklan mukaisesti yhteisön ammatillista koulutusta koskeva politiikka, joka tukee ja täydentää jäsenvaltioiden ja yhteisön toimia koulutuksen alalla rajoittuen tukemaan yhteistyötä jäsenvaltioiden välillä, tulee toteuttaa pitäen täysin arvossa jäsenvaltioiden vastuuta koulutusjärjestelmien ja ammatillisen koulutuksen sisällöstä ja järjestämisestä sekä niiden kulttuurien ja kielien monimuotoisuutta jättäen jäsenvaltioiden lait ja asetukset yhtenäistämisen ulkopuolelle; esittää seuraavat huomiot: 1. Johdanto 1.1. Alueiden komitea on tyytyväinen komission tiedonantoon COM(94) 528 final, jossa todetaan yhteisön tarve luoda yhtenäinen koulutuspolitiikka, ja alueiden komitea tukee komission aikeita edistää eurooppalaista ulottuvuutta elinikäisen koulutuksen keinoin ja tavoittein nopeasti muuttuvassa teknisessä ja tietoyhteiskunnassa. 1.2. Euroopan unionin alueellisilla ja paikallisilla elimillä on välitöntä tietoa teknisen edistyksen vaikutuksista yhteisöihinsä, koska ne ovat alueillaan tärkeimpiä palvelujen tuottajia. Vastauksellaan alueiden komitea tarjoaa käytännöllisen näkökulman koulutuspalvelujen tarjontaan ja arviointiin sekä hyvien käytäntöjen levittämiseen. Alueiden komitea toivoo neuvoston antavan yksityiskohtaisia jatkokehitysehdotuksia. 1.3. Komission toivotaan neuvottelevan alueiden komitean kanssa keskusteluista koottavien asiakirjojen ja koulutusaloitteiden jatkokehittämisestä, varsinkin elinikäisen oppimisen ja eurooppalaisen koulutusvuoden yhteydessä. 2. Yleistä 2.1. Alueiden komitea on tietoinen siitä, että tuotannon, työllisyyden ja liike-elämän järjestelmien muutokset vaativat koulutusjärjestelmien uudelleenarviointia. Alueiden komitea on tyytyväinen komission päätökseen tarkistaa koulutusrakenteiden sisäisiä suhteita ja muodostaa niistä itsenäinen ja yhtenäinen politiikan osa-alue, jonka vaikutus taloudelliseen kasvuun, elämisen laatuun ja yksilöiden henkilökohtaisen kehittymisen mahdollisuuksiin on merkittävä. 2.2. Komission tavoin alueiden komiteakaan ei aliarvioi tarvetta menetelmien perusteelliseen mukauttamiseen ja pyytääkin komissiota huomioimaan erot palveluja tarjoavien tahojen kokemuksessa, järjestelmässä ja perusrakenteessa jäsenvaltioiden välillä ja joskus jopa niiden sisällä. Lisäksi on otettava huomioon aika, joka vaaditaan menetelmien käyttöönottamiseen. 2.3. Alueiden komitea on tyytyväinen siihen, että komissio on huomioinut unionin jäsenmaiden pysyvän sosiaalis-taloudellisen uudistamisen vaativan kaikkien osapuolien hyväksymää yhtenäistä politiikkaa. 2.4. Tuotantomenetelmien ja tietoyhteiskunnan synnyttämä tarve laajempaan tekniseen osaamiseen lisää myös ihmissuhdetaitojen ja erityisesti viestintätaitojen kysyntää. Monialaisen, mukautuvan osaamisen tarve tulee myös kasvamaan, jotta työelämän joustavuutta voidaan lisätä ja jotta muuttuviin vaatimuksiin voidaan nopeasti vastata. Alueiden komitea korostaa elinikäisen koulutuksen kehittämistä koulutusjärjestelmien yhteydessä ja painottaa erityisesti aikuiskoulutuksen aseman parantamista. 2.5. Alueiden komitea toivoo komission huomioivan oppimisen keskeisen merkityksen niin ihmisille kuin järjestöillekin ja näin ollen komission pyrkivän myös ylläpitämään tasapainoa taloudellisten ja yksilöllisten tarpeiden välillä. Alueiden komitea korostaa paikallisten ja alueellisten viranomaisten asemaa tasapainon ylläpitämisessä, yhteistyössä taloudellisten ja yhteiskunnallisten toimijoiden sekä oppilaitosten kanssa. Komissiota pyydetään mahdollisuuksiensa rajoissa hyödyntämään ja täydentämään jäsenvaltioissa jo käynnissä olevia hankkeita, joiden tarkoituksena on kehittää hyvinvointia ja jokaisen ihmisen mahdollisuuksien havaitsemista, kehittämistä ja saavuttamista. 2.6. Alueiden komitea on tyytyväinen komission määrittelemiin viiteen teemaan ja esittää seuraavassa yksityiskohtaisia toteamuksia, jotka on mahdollista ottaa huomioon uudessa yhteiskunnassamme, jossa tieto on laajasti jakautunutta ja muuttuvaa. 3. Yksityiskohtaisia toteamuksia 3.1. Menetelmien mukauttamistarpeen ennakointi 3.1.1. Alueiden komitean mukaan on ensisijaisen tärkeää havaita paikalliset ja alueelliset osaamistarpeet. Tarjontaa kehitettäessä on otettava huomioon tietynlaisen työvoiman kysyntä, erilaiset alueelliset ja paikalliset olot sekä kulttuurierot. Alueiden komitea vaatii alueellisten ja paikallisten viranomaisten osallistumista osaamistarpeen arviointia koskeviin päätöksiin. 3.1.2. Alueiden komitea on tyytyväinen komission esitykseen, jonka tarkoituksena on luoda yhdessä koulutuksen asiantuntijoiden kanssa eurooppalainen verkosto tutkimaan osaamisessa ja ammateissa tapahtuneita muutoksia. Alueiden komitea vaatii paikallisten ja alueellisten viranomaisten osallistumista verkoston toimintaan. Alueiden komitea ehdottaa myös laaduntarkkailun ja markkinointialoitteiden tutkimista paikallisella tasolla, jolloin muuttuneet tarpeet havaitaan nopeasti. 3.1.3. Alueiden komitea uskoo, että verkostoa kehittäessään komitea jatkaa alueellisten tiedonkulun etappikeskusten kasvun tukemista ja että paikallisviranomaisten sekä kauppakamareiden, koulutuksen, liike-elämän kumppanuusjärjestelyjen ja ammattijärjestöjen konsultointi on avuksi menetelmien mukauttamistarvetta ennakoitaessa. 3.1.4. Alueiden komitean mukaan on tärkeää, että komissio tutkii, miten tehokkaasti kansalliset aloitteet tukevat paikallista ja alueellista muutosta ja että komissio edistää toimivan käytännön leviämistä tehokkaiden esimerkkitutkimusten avulla. 3.2. Tarjonnan kehittäminen 3.2.1. Alueiden komitea on tyytyväinen siihen, että komissio ymmärtää perusammattitaitojen ja siirrettävän osaamisen kehittämisen olevan keskeinen osa yhtenäistä koulutuspolitiikka yhteisön alueella. Alueiden komitea hyväksyy komitean aloitteen luoda yhteisiä tavoitteita ja koulutuksen johtamissuunnitelmia, jotta seurantajärjestelmästä saadaan pysyvä esimerkiksi Socrates- tai Leonardo-ohjelman avulla. 3.2.2. Alueiden komitean mukaan on tarve edistää opintosuoritusten siirrettävyyttä ja kehittää jaksottaista koulutusta, jotta yhteisön alueella pystytään tehokkaammin vastaamaan muuttuviin työvoimavaatimuksiin. 3.3. Toimintamenetelmät 3.3.1. Alueiden komitea hyväksyy komission aloitteen perustaa koulutusmahdollisuuksia esittelevä tietokanta, joihin kuuluvat etäopetus, avoin opetus sekä oppilaitoksissa annettava opetus. 3.3.2. Alueiden komitea korostaa alueellisten ja paikallisten viranomaisten asiantuntemusta, koska nämä ovat osallistuneet jäsenvaltioiden oppimisympäristöjen luomiseen sekä tiedon valtateiden perustamiseen. Alueiden komitea pitää komission luomia edellytyksiä osallistua uuden koulutusta käsittelevän tiedotusvälineen kehittämiseen ja uuden viestintäteknologian valvomisen perustamista tervetulleena uudistuksena. Alueiden komitea uskoo, että koulutusta tarjoavien yksityisten ja julkisten osapuolten tietoa yhdistämällä voitaisiin tiedon saatavuutta keskittää ja näin vähentää turhan aineiston tutkimista. 3.3.3. Tietoyhteiskunnan kehitys riippuu nykyisin tiedon saatavuudesta. Alueiden komitean mukaan tärkeimmäksi kysymykseksi nousee tiedon laajamittainen levittäminen ihmisille ja järjestöille tehokkaasti, jotta koulutuksen ja talouden päämääriä päästään toteuttamaan. 3.3.4. Yksittäisten ihmisten mahdollisuudella vastata omasta oppimisestaan uusien menetelmien avulla on merkittäviä seuraamuksia. Alueiden komitean mukaan jäsenvaltioilla on keskeinen asema oppimistaitojen ja -menetelmien kehittämisessä yhteensovittamisen alkuvaiheessa ja jatkuvissa koulutusjärjestelmissä, ja alueiden komitea toivoo myös komission ottavan tämän huomioon. Alueiden komitean mukaan on ryhdyttävä toimiin yhtäläisten koulutusmahdollisuuksien takaamiseksi erityisesti miesten ja naisten välille. Lisäksi on varmistettava, että epäedullisessa asemassa olevilta ryhmiltä (kuten maaseutuväestö, ikääntyvät ihmiset, etniset vähemmistöt ja siirtolaiset) ei evätä uuden koulutusteknologian käyttömahdollisuuksia. 3.3.5. Alueiden komitea on tyytyväinen siihen, että komissio aikoo kehittää ohjelmia yhdessä yksityisen sektorin kanssa, mutta korostaa samalla huolellisesti suunnatun ohjauksen sekä koulutuksen laadun ja tason takaamisen tarvetta, jotta taataan koulutusmahdollisuudet myös sellaisille alueille (esim. maaseutu), joissa yhteistyökumppanien edellytykset kaupalliseen hyötyyn ovat pienemmät. 3.4. Voimavarat 3.4.1. Alueiden komitea on komission kanssa samaa mieltä siitä, että edellä esitetyt koulutustarpeet vaativat uusia voimavaroja. Alueiden komitea on tyytyväinen komission tekemiin ehdotuksiin, joiden mukaan rahoitusta voidaan lisätä uusien rahoituskumppanien ja palvelujen avulla ja että liike-elämän ja yksityisten henkilöiden koulutuksesta aiheutuvia kustannuksia käsitellään pääomakuluina. 3.4.2. Alueiden komitea uskoo komission jatkavan tiedonannossa esitettyjen mahdollisuuksien asiaankuuluvuuden ja hyödyllisyyden arviointia. 3.4.3. Alueiden komitean mukaan toiminnassa olevien järjestöjen panosta "oppimisyhteisöön" pitää tutkia, jotta mahdollisuudet varojen siirtämiseksi uusiin hankkeisiin saadaan kartoitettua. 3.5. Osapuolet 3.5.1. Alueiden komitean mukaan on valitettavaa, ettei paikallisten ja alueellisten viranomaisten keskeistä asemaa ole mainittu koulutuspolitiikan edistämisessä, jolloin koulutus saataisiin vastaamaan yhteiskunnallis-taloudellisia muutoksia, koska paikallisilla ja alueellisilla viranomaisilla on huomattavaa toimivaltaa koulutuksen alalla sekä arvokasta tietoa ja kokemusta koulutusmenetelmien soveltamisesta. 3.5.2. Alueiden komitea korostaa yhtenäisen, ennemmin kuin aloittain jakaantuneen, tulevaisuuden strategian määrittämistä, jossa keskitytään toimien yhteisvaikutukseen selvittämiseen. Alueiden komitea painottaa paikallisten ja alueellisten viranomaisten keskeistä asemaa kumppanuusjärjestelyjen edistämisessä sekä yhteistyötä koulutuslaitosten, liike-elämän (erityisesti pk-yritysten) ja yhteiskunnallisten toimijoiden kanssa, kasvua, kilpailukykyä ja työllisyyttä käsittelevän valkoisen kirjan (CdR 64/94 fin) lisälausunnon mukaisesti. 3.5.3. Alueiden komitea viittaa lausuntoonsa elinikäisen oppimisen ja koulutuksen eurooppalaisesta vuodesta (CdR 244/94), jossa se toivoo tukea paikallisten ja alueellisten verkostojen kehittämiselle seuraavilla aloilla: tiedon vaihtaminen ja tiedon saatavuuden toimivan käytännön levittäminen, tietotekniikan käyttö ja erityisesti etäopiskelun hyödyntäminen kaupunkien ja maaseudun kehittämishankkeissa. 3.5.4. Lisäksi alueiden komitea toteaa, että merkittäviin toimiin on jo ryhdytty kansallisella, alueellisella ja paikallisella tasolla, ja alueiden komitea toivoo yksityisistä ja julkisista aloitteista saatujen kokemusten laajempaa leviämistä. 3.5.5. Alueiden komitea korostaa pitkälle kehitetyn teknologian koulutusohjelman Comettin panosta paikalliseen ja alueelliseen kehitykseen erityisesti yhteistyössä teollisuuden ja yliopistojen kanssa. 3.5.6. Alueiden komitea on tyytyväinen siihen, että komissio on ymmärtänyt osapuolten sosiaalisen vuoropuhelun merkityksen ja että komissio on tarjonnut apua yhteiskunnallisten osapuolten yhteisille järjestelyille ja hankkeille. Alueiden komitea uskoo, että Leonardon yhteydessä suunniteltu laaja yhteistoiminta osoittautuu tehokkaimmaksi keinoksi edistää kehitystä tällä alalla. 3.5.7. Alueiden komitea on tyytyväinen komission suositukseen kehittää kaksi lähestymistapaa koulutuspolitiikan ja toimenpiteiden yhteisten tavoitteiden perustamiseksi ja sopivan käytännön tarkkailemiseksi. 3.5.8. Alueiden komitea uskoo, että vuoropuhelua on mahdollista parantaa kaikilla tasoilla keskittymällä ja vaikuttamalla yhteisön merkittävimpiin toimijoihin ja päättäjiin tiedotusvälineiden avulla. 3.6. Eurooppalaisen ulottuvuuden kehittäminen 3.6.1. Alueiden komitean mukaan jäsenvaltioissa on tarve kehittää entistä toimivampia kieliohjelmia, ja komitea antaa täyden tukensa Socrates-ohjelman alaisuudessa toteutettavillle Lingua-hankkeille kielitaidon edistämiseksi yhteisön alueella. Komitea muistuttaa komissiota ilmaisemastaan huolesta maailmanlaajuisen tietoyhteiskunnan vaikutuksista kansallisiin ja erityisesti etnisten vähemmistöjen kieliin. 3.6.2. Kielenopetuksen kehittämiseen on hyvät mahdollisuudet uusien multimediasovellusten myötä, ja alueiden komitea on tyytyväinen komission tukemiin aloitteisiin edistää tätä nykyteknologian alaa oppilaitoksissa. 3.6.3. Alueiden komitea on tyytyväinen komission päätökseen luoda yleistavoite akateemisten ja ammatillisten tutkintojen tunnustamiselle ja komitea katsoo, että lisätutkintojen tunnustettavuutta tulisi yhteisön alueella laajentaa. 3.6.4. Jäsenvaltiot arvostavat erilaisten tutkintojen tunnustamisen synnyttämää yhteisvaikutusta ja alueiden komitea ehdottaakin "eurooppalaisten koulutustavoitteiden" pikaista kehittämistä. 3.6.5. Alueiden komitean mukaan olisi toivottavaa, että komissio ryhtyisi tutkimaan, miten yhteisön aikuisväestö parhaiten saadaan jatkuvan koulutuksen pariin. 3.6.6. Alueiden komitea tukee elinikäisen oppimisen ja koulutuksen eurooppalaisen vuoden järjestämistä, kuten se lausunnossaan (CdR 244/94) toteaa. Komission aikomus edistää tavoitteiden saavuttamisen kannalta välttämätöntä julkista keskustelua edellyttää sekä liike-elämän että julkisen sektorin, ja siellä erityisesti paikallisten ja alueellisten viranomaisten, osallistumista ja julkista sitoutumista asiaan. Alueiden komitean mukaan tärkeän aloitteen toteutuminen on mahdollista koko yhteisön kattavan koordinoidun julkisuuskampanjan avulla, ja komitea pyytää komissiota varmistamaan kampanjalle yksityistä rahoitustukea. 4. Päätelmät ja lisäehdotukset 4.1. Alueiden komitea tukee komission tiedonantoa "Koulutuksen tekniset, teolliset ja yhteiskunnalliset haasteet" COM(94) 528 final ja ehdottaa seuraavaa: 4.2. Alueiden komitea hyväksyy koulutuspolitiikan tulevaisuuteen suuntautuvan lähestymistavan teknisen kehityksen hyödyntämiseksi. 4.3. Alueiden komitea ilmaisee huolensa sosiaalisesti heikommassa asemassa olevien puolesta ja siitä, miten uusien koulutusmenetelmien saatavuus taataan kaikille yhteisön jäsenille. Tässä yhteydessä alueiden komitea vaatii tukea ATD Neljäs maailma -järjestön työlle sosiaalisen syrjäytymisen torjumiseksi ja erityisesti uuden teknologian käyttämismahdollisuuksien tarjoamiseksi kaikkein huono-osaisimmille nuorille. 4.4. Alueiden komitean mukaan jatkuvaa koulutusta tarjoavien keskusten perustaminen voisi osaltaan korvata epäsuotuisen asuinympäristön vaikutuksia, ja komitea toivoo nykyisten koulutusjärjestelmien tarkempaa tutkimista toimivan käytännön takaamiseksi ja varojen löytämiseksi uusiin aloitteisiin. Alueiden komitea korostaa kirjastojen, aikuiskoulutuskeskusten, kunta- ja terveyskeskusten asemaa tiedon saatavuudessa, erityisesti sähköisen viestinnän takaamisessa erityisesti huono-osaisimmille ryhmille sekä vammautuneelle, ikääntyvälle ja syrjäseuduilla asuvalle väestölle. 4.5. Lisäksi alueiden komitea korostaa tarvetta levittää tietoa elinikäistä koulutusta edistävien aloitteiden toimivasta käytännöstä, kuten alueiden komitean lausunnossa Euroopan elinikäisen oppimisen ja koulutuksen vuodesta (CdR 244/94) todetaan. 4.6. Alueiden komitea tukee komission ehdotusta lisätä tutkimusta koulutusalalla, ja komitean mukaan erityisesti laaduntarkkailun, markkinoinnin ja opintosuoritusten siirrettävyyden lisätutkimukset antaisivat arvokasta tietoa joustavamman työvoiman kehittämiseksi yhteisön alueella. Yllä mainittuja seikkoja tulisi edistää myös tutkimuksen ja teknologian kehityksen neljännen puiteohjelman (1994 1998) yhteiskunnallis-taloudellisen tutkimusohjelman yhteydessä, joka keskittyy koulutuksen tutkimiseen. 4.7. Alueiden komitea ehdottaa "eurooppalaisten koulutustavoitteiden" kehittämistä ja on tyytyväinen alueiden tiedon etappikeskusten kehittymismahdollisuuksiin elinikäisen oppimisen ja koulutuksen eurooppalaisen vuoden aikana. 4.8. Alueiden komitea on tyytyväinen elinikäisen oppimisen ja koulutuksen eurooppalaisen vuoden tarjoamiin mahdollisuuksiin osoittaa kunnioitustaan yhteisön taiteille ja kulttuuriperinteille, erityisesti vähemmistökieliä tukemalla. Alueiden komitea korostaa tiedotusvälineiden tehokkaan hyödyntämisen sekä vaihto-ohjelmien teemavuodelle tarjoamia hyötyjä. 4.9. Alueiden komitean mukaan Euroopan unionin alueelliset ja paikalliset viranomaiset ovat palvelujen päätuottajina hyvin soveltuvia johtamaan yksityisiä kansalaisia ja järjestöjä uuteen oppimisympäristöön tavalla, joka on samanaikaisesti mielenkiintoinen ja taloudellisesti välttämätön. 4.10. Alueiden komitea toivoo jatkossakin voivansa osallistua täysipainoisesti yhteisön toiminnan tukemiseen koulutuksen uusissa haasteissa, ja komiteaa on kuultava kaikissa toimintasuunnitelmiin liittyvissä päätöksissä ja toimenpiteissä. Bryssel, 20. syyskuuta 1995. Alueiden komitean puheenjohtaja Jacques BLANC () Valkoinen kirja: Kasvu, kehitys ja työllisyys, COM(94) 700 final.